SIR কাঁটা! শুনানির লাইনে চিকেন পক্স আক্রান্ত পুলিশকর্মী! ফের বিতর্ক

হুগলি: এসআইআর (SIR) নিয়ে বিতর্ক অব্যাহত। এবার চিকেন পক্সে (Chicken Pox) আক্রান্ত অবস্থাতেই শুনানিতে হাজির হতে হল এক প্রবীণ পুলিশ আধিকারিককে (Senior Police Officer)। ঘটনাকে ঘিরে নতুন করে নির্বাচন কমিশনের (Election Commission) এসআইআর প্রক্রিয়া নিয়ে প্রশ্ন উঠতে শুরু করেছে। ঘটনা হুগলি (Hooghly) জেলার চুঁচুড়ার।

জানা গিয়েছে, চুঁচুড়া আদালতের জিআরও অফিসে কর্মরত পুলিশ অফিসার আজিজুর রহমান বর্তমানে চিকেন পক্সে আক্রান্ত। রিষড়া খটির বাজারে তাঁর বাড়ি। এই অবস্থায় চিকিৎসকরা তাঁকে সম্পূর্ণ বিশ্রামে থাকার পরামর্শ দিয়েছিলেন। তা সত্ত্বেও মঙ্গলবার ওই পুলিশকর্মীকে শ্রীরামপুরের ইউনিয়ন হাইস্কুলে এসআইআর শুনানির লাইনে দাঁড়িয়ে থাকতে দেখা যায়। তিনি জানান, তিনি ত্রিশ বছরেরও বেশি সময় ধরে পুলিশ বিভাগে কর্মরত। তাঁর নাম ২০০২ সালের ভোটার তালিকাতেই রয়েছে, এমনকি তার আগের তালিকাতেও নাম অন্তর্ভুক্ত ছিল। তা সত্ত্বেও তাঁকে শুনানিতে হাজির হতে বলা হয়েছে।

আরও পড়ুন: খড়দহে SIR শুনানিতে চরম ভোগান্তি, দফায় দফায় উত্তেজনা

প্রসঙ্গত, এসআইআর প্রক্রিয়া শুরুর পর থেকেই নানা মহল থেকে নির্বাচন কমিশনের বিরুদ্ধে অভিযোগ উঠছে। কখনও অমর্ত্য সেনের মতো বিশিষ্ট ব্যক্তিত্বকে শুনানিতে ডাকা হয়েছে, বাদ যাননি রাজনৈতিক নেতা, অভিনেতা, সরকারি কর্মচারীরাও। এমনকি অসুস্থ ও প্রবীণ মানুষদেরও দীর্ঘ সময় শুনানির লাইনে দাঁড়াতে হয়েছে বলে অভিযোগ। কমিশনের ‘তাড়াহুড়ো’ ও মানবিকতার অভাব নিয়ে সমালোচনা ক্রমশ জোরদার হচ্ছে। এবার চিকেন পক্সে আক্রান্ত একজন দায়িত্বশীল পুলিশ অফিসারকে শুনানিতে হাজির হতে বাধ্য করার ঘটনায় সেই সমালোচনা আরও তীব্র হল।

দেখুন আরও পড়ুন:

The post SIR কাঁটা! শুনানির লাইনে চিকেন পক্স আক্রান্ত পুলিশকর্মী! ফের বিতর্ক first appeared on KolkataTV.

The post SIR কাঁটা! শুনানির লাইনে চিকেন পক্স আক্রান্ত পুলিশকর্মী! ফের বিতর্ক appeared first on KolkataTV.